Alex Aranburu

Alexander "Alex" Aranburu Deba (Ezkio, ) gipuzkoar txirrindularia da. 2016tik aurrera profesionala da.

Biografia 
Zortzi urte zituelarik hasi zen txirrindularitzan.

2013an, Espainiako errepideko txapelketa irabazi zuen junior mailan (19 urtez azpikoa). 2014an Ampo-Goierriko TB taldean aritu zen eta 2015ean Café Baqué-Conservas Campos taldean afizionatu mailan (23 urtez azpikoa). Azken denboraldian hiru garapen eskuratu zituen, horien artean Palentziako Itzuliko etapa bat.

2016an profesionaletara pasatu zen Euskadi Basque Country-Murias taldean.

Hurrengo denboraldian, bi urterako kontratua sinatu zuen Caja Rural-Seguros RGA taldearekin. Abuztuan, lehenbiziko garaipen aipagarria lortu zuen Getxoko Zirkuitan eta horren ostean Espainiako Vueltan parte hartu zuen. 2019an, Madrileko Erkidegoko Itzuliko eta Burgosko Itzuliko etapa bana irabazi zuen.

2020an, Astana taldearekin fitxatu zen. Urte horretako Trittico Lombardon bigarren sailkatu zen eta zazpigarren 2020ko eta 2021eko Milan-San Remon. 2021eko Euskal Herriko Itzuliko bigarren etapan, mendate baten jeitsieran erasora jo zuen eta lortutako abantailari eutsi zion, etapa garaipena eskuratuz. Hauxe izan zen bere lehenbiziko garaipena UCI World Tourreko lasterketa batean.

Palmaresa

Amateurretan 
2013
  Espainiako errepideko txapelketa (junior mailan)
2014
 2. San Bartolome Sari Nagusian
 3. Oñati Sarian
2015
 Xanisteban Saria
 Palentziako Itzuliko etapa 1
 Oñati Saria
 2. Udaberri Sarian

Profesionaletan 
2018
 Getxoko Zirkuitua

2019
 Madrileko Erkidegoko Itzuliko etapa 1
 Burgosko Itzuliko etapa 1 eta Puntukako sailkapena
 2. Getxoko Zirkuituan

2020
 2. Trittico Lombardon
 7. Milan-San Remon

2021
 Euskal Herriko Itzuliko etapa 1
 3.  Espainiako errepideko txirrindularitza txapelketan
 6. Omloop Het Nieuwsbladen
 7. Milan-San Remon

2022
 Limousingo Tourra eta etapa 1 
 3. Boucles de la Mayennen
 3.  Espainiako errepideko txirrindularitza txapelketan

2023
 3.  Espainiako errepideko txirrindularitza txapelketan
 3. Montrealgo Txirrindularitza Sari Nagusian
 3. Piemonteko Giroan
 4. Quebeceko Txirrindularitza Sari Nagusian
 6. Miguel Indurain Sari Nagusian
 7. Donostia Klasikoan

Sailkapen orokorra Itzuli Handietan

Taldeak 
 Euskadi Basque Country–Murias Taldea (2016)
 Caja Rural-Seguros RGA (2017-2019)
 Astana (2020-2021)
 Movistar Team (2022- )

Erreferentziak

Kanpo estekak 
 

Ezkiotarrak
Gipuzkoako txirrindulariak